JAVNA ZDRAVSTVENA USTANOVA

DOM ZDRAVLJA KALESIJA

Ul. Senada Požegića b.b.

75 260 Kalesija

Broj:16-953-1/24

Datum: 23.08.2024 godine

Na osnovu člana 20.a tačka 2.Zakona o radu ( Službene novine F BiH broj: 26/16 i 89/18), člana 4. Uredbe o postupku prijema u radni odnos u Javnom sektoru u Tuzlanskom kantonu ( „Sl.novine Tuzlanskog kantona“, br. 4/19,4/20,11/20 i 5/21 ) člana 3.1. a u vezi sa članom 1. Pravilnika o izmjenama i dopunama Pravilnika o radu broj 63-U-1/22 od 14.01.2022.godine, v.d..direktor JZU Dom zdravlja Kalesija objavljuje:

**JAVNI** **OGLAS**

**za prijem u radni odnos**

**Naziv radnog mjesta za koje se provodi procedura prijema u radni odnos:**

I

Javna zdravstvena ustanova Dom zdravlja Kalesija, sa sjedištem u Kalesiji, ulica Senada Požegića bb ( u daljem tekstu. Dom zdravlja Kalesija), vrši prijem u radni odnos ukupno 3 ( tri ) radnika.

II

Prijem u radni odnos 3 ( tri ) radnika vrši se na sledeće radna mjesta:

1. Doktor medicine specijalista pedijatar – 1 ( jedan ) izvršilac.
2. Doktor medicine specijalista medicinske biohemije i laboratorijske dijagnostike – 1 ( jedan ) izvršilac.
3. Laboratorijski tehničar – 1 ( jedan ) izvršilaca.

**Opći i posebni uslovi za prijem u radni odnos za radno mjesto:**

III

Kandidati koji se prijavljuju na javni oglas trebaju ispunjavati slijedeće opće uslove:

* da su državljani Bosne i Hercegovine,
* da su zdravstveno sposobni za obavljanje poslova za koje se prijavljuju
* da imaju najmanje 18 godina života,

Opći uslovi su indetični za sva radna mjesta iz ovog Javnog oglasa.

Kandidati koji se prijavljuju na Javni oglas trebaju ispunjavati slijedeće posebne uslove:

Za radno mjesto:

1. Doktor medicine specijalista pedijatrije
* da imaju završen medicinski fakultet
* da imaju položen specijalistički ispit iz pedijatrije
* da posjeduju važeću licencu za samostalan rad izdatu od nadležne komore
* da dostave svoje prijave na utvrđenom PRIJAVNOM OBRASCU
* Da dostave obavještenje o prebivalištu – boravištu
1. Za radno mjesto doktor medicine specijalista medicinske biohemije i laboratorijske dijagnostike

- da imaju završen medicinski fakultet

- da imaju položen specijalistički ispit iz medicinske biohemije i laboratorijske dijagnostike

- da posjeduju važeću licencu za samostalan rad izdatu od nadležne komore

- da dostave svoje prijave na utvrđenom PRIJAVNOM OBRASCU

- da dostave obavještenje o prebivalištu – boravištu

1. Za radno mjesto laboratorijski tehničar
* da imaju završenu srednju medicinsku školu – smjer laboratorijski tehničar
* da posjeduju važeću licencu za samostalan rad izdatu od strane nadležne komore
* da imaju položen stručni ispit.
* da dostave svoje prijave na utvrđenom PRIJAVNOM OBRASCU
* Da dostave obavještenje o prebivalištu – boravištu

Ispunjenost općih i posebnih uslova Javnog oglasa računa se danom predaje prijave na Javni oglas.

**Dokumenti koji se dostavljaju kao dokaz o ispunjenju općih i posebnih uslova:**

IV

**Za opće uslove:**

* Orginal ili ovjerena kopija Uvjerenja o državljanstvu
* Ljekarsko uvjerenje za rad na istim ili sličnim poslovima
* Orginal ili ovjerena kopija izvoda iz matične knjige rođenih

**Za posebne uslove:**

* Ovjerena kopija Diplome ili Uvjerenja o završenom obrazovanju
* Uredno popunjen PRIJAVNI OBRAZAC.
* Ovjerena kopija važeće licence izdata od ovalštene komore
* Original ili ovjerena kopija obavještenja o prebivalištu – boravištu
* Orginal ili ovjerena kopija uvjerenja o položenom stručnom ispitu

**Kratak opis poslova radnog mjesta**:

V

Radno mjesto – Doktor medicine specijalista pedijatar

Obavlja preglede djece do 6 godina, propisuje terapiju i način liječenja, utvrđuje potrebu dijagnostičkog i funkcionalnog ispitivanja, utvrđuje prijedlog za privremenu nesposobnost lica koje njeguje malodobnog člana uže porodice, daje svoje mišljenje o zahtjevu doktora medicine, daje mišljenje za operativne zahvate kod djece, vrši edukaciju zdravstvenih radnika u službi, pripravnika i volontera, obavlja i druge poslove iz svog domena i ponalogu direktora.

Radno mjesto – Doktor medicine Specijalista medicinske biohemije i laboratorijske dijagnostike

Orgnizuje rad u službi ,vodi evidenciju dolaska na posao ili to prenosi na odgovornu sestru,vrši izbor laboratorijske metodologije i tehnologije ,izrada biohemijskih i hematoloških pretraga kontrola i ocjena i procjena kvaliteta rada (brine se o ispravnosti i pravovaljanosti rezultata laboratoriskih nalaza organiziranom i unutrašnjom i vanjskom kontrolom kvaliteta),uvođenje novih pretraga,konsultacije sa ljekarima o interpretaciji nalaza i izboru pretraga ,učestvuje u planiranju nabavke i opreme i potrošnog materijala za potrebe rada laboratorije /tender/,obavlja i druge poslove u okviru specijalizacije i po nlogu direktora.

Radno mjesto – laboratorijski tehničar

Uzima materijal za laboratorijse i druge pretrage,vrši analizu i utvrđuje vrijednost pretraga,dostavlja laboratorijske nalaze nadležnom ljekaru,obavlja i druge poslove iz svoje struke i po nalogu neposrednog rukovodioca.

**Zasnivanje radnog odnosa:**

VI

Radni odnos na radno mjesto doktor medicine specijalista pedijatar zasniva se na određeno vrijeme 1 ( jedna ) godina.

Radni odnos na radno mjesto doktor medicine Specijalista medicinske biohemije i laboratorijske dijagnostike zasniva se na određeno vrijeme 6 ( šest ) mjeseci.

Radni odnos na radno mjesto laboratorijski tehničar zasniva se na određeno vrijeme 6 ( šest ) mjeseci.

**Adresa na koju se dostavlja PRIJAVNI OBRAZAC i dokazi, kao i uputa gdje se prijavni obrazac može preuzeti:**

VII

Zainteresovani kandidati za oglašena radna mjesta, svoje prijave sa potrebnom dokumentacijom dostavljaju na adresu: JZU Dom zdravlja Kalesija, ul. Senada Požegića b.b. 75 260, Kalesija, u zatvorenoj koverti, sa naznakom: „ Prijava na javni oglas za prijem u radni odnos na radno mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( navesti naziv radnog mjesta na koje se kandidat prijavljuje) – NE otvaraj“. Prijava treba da je uredna, potpuna i blagovremena.

PRIJAVNI OBRAZAC može se preuzeti na web stranici JZU Dom zdravlja Kalesija: www.dzkalesija.ba

u djelu Dokumenti odnosno Konkursi.

**Rok za podnošenje prijava na javni oglas:**

VIII

Rok za podnošenje prijava je 8 ( osam ) dana od dana poslednjeg objavljivanja. Javni oglas se objavljuje u dnevnom listu Oslobođenje, na web stranici JZU Dom zdravlja Kalesija [www.dzkalesija.ba](http://www.dzkalesija.ba) i kod Zavoda za Zapošljavanje.

Neuredne, nepotpune i neblagovremene prijave, komisija će odbaciti zaključkom uz navođenje razloga o istom, uz mogućnost uvida u dostavljenu dokumentaciju u roku od 3 dana od dana prijema zaključka.

**Probni rad i trajanje probnog rada:**

IX

Za oglašena radna mjesta, poslodavac JZU Dom zdravlja Kalesija ne predviđa probni rad.

**Napomene u vezi ljekarskog uvjerenja:**

X

Kandidati koji budu odabrani, za prijem u radni odnos na oglašena radna mjesta, obavezuje se nakon prijema odluke o izboru, najkasnije u roku od 8 ( osam ) dana, poslodavcu dostaviti ljekarsko uvjerenje.

**Naznaka o pravu prioriteta po posebnim propisima:**

XI

Kandidati koji ostvaruju pravo na prioritet pri zapošljavanju u skladu sa Zakonom o pravima branilaca i članova njihovih porodica („Službene novine Federacije BiH“, broj: 33/04, 56/05, 70/07, 9/10 i 90/17) i Zakonom o dopunskim pravima branilaca i članova njihovih porodica („Službene novine Tuzlanskog kantona“, broj: 10/2020 i prečišćeni tekst 14/2022 i 9/2023), isti mogu ostvariti samo ako uz prijavu dostave i dokaz da se nalaze na evidenciji Službe za zapošljavanje kao nezaposlene osobe (ne starije od mjesec dana od dana raspisivanja Javnog oglasa), potvrdu nadležnog organa o priznatom statusu branioca, odnosno člana porodice branioca, te izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju. Kandidati koji po nekom drugom posebnom zakonu imaju prioritet u zapošljavanju, uz prijavu trebaju dostaviti i odgovarajudu dokumentaciju kojom se to dokazuje, te se pozvati na poseban zakon po kojem imaju prednost.

**Uvjerenje o nevođenju krivičnog postupka:**

XII

Uvjerenje o nevođenju krivičnog postupka, nije predviđeno kao uslov za oglašeno radno mjesto, te s tim u vezi kandidati nisu obavezni isto dostaviti.

Po ovlaštenju

Ibrahim Kurtić, Pomoćnik direktora

Rukovodilac službe općih i pravnih poslova

\_\_\_\_\_\_\_\_\_\_\_\_\_\_\_\_\_\_\_\_\_\_